
ŠIAULIŲ MIESTO SAVIVALDYBĖS ADMINISTRACIJOS
MIESTO ŪKIO IR APLINKOS SKYRIUS

SPRENDIMO
„DĖL ŠIAULIŲ MIESTO SAVIVALDYBĖS VIETINĖS REIKŠMĖS KELIŲ (GATVIŲ) SĄRAŠO PATVIRTINIMO“ PROJEKTO AIŠKINAMASIS RAŠTAS

2023 m. birželio 7 d.
Šiauliai


Sprendimo projekto tikslas pakeisti  Šiaulių miesto savivaldybės vietinės reikšmės kelių (gatvių) sąrašą, kuris buvo patvirtintas Šiaulių miesto savivaldybės tarybos 2021 m. gruodžio 23 d. sprendimu Nr. T-487.

Sprendimo projektas parengtas atsižvelgiant į tai, jog Lietuvos Respublikos kelių įstatymo 6 straipsnio 4 punkte yra nustatyta, kad vietinės reikšmės kelių sąrašus tvirtina savivaldybių tarybos. Sprendimo projektas parengtas vadovaujantis Lietuvos Respublikos kelių įstatymo 6 straipsnio 4 punktu, Lietuvis Respublikos vietos savivaldos įstatymo 6 straipsnio 32 punktu.


Įgyvendinti Transporto organizavimo Šiaulių mieste specialųjį planą, patvirtintą Šiaulių miesto savivaldybės tarybos 2015 m. spalio 8 d. sprendimu Nr. T-268 „Dėl transporto organizavimo Šiaulių mieste specialiojo plano patvirtinimo ir pripažinimo savivaldybės bendrojo plano sudedamąja dalimi“ (toliau – Transporto spec. planas) yra nuolat tvarkomas gatvių tinklas, t. y. pertvarkomi gatvių statiniai pagal Transporto spec. plane suplanuotus ir/ar jau įregistruotus žemės sklypus.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 1 dalies 1 punktu Savivaldybės patikėjimo teise valdo, naudoja ir disponuoja valstybės turtu, kuris pagal Lietuvos Respublikos valstybės turto perėmimo savivaldybių nuosavybėn įstatymą (toliau – Įstatymas) priskirtas savivaldybių nuosavybei, bet dar neperimtas jų nuosavybėn. 
Vadovaujantis Įstatymu Šiaulių miesto savivaldybės administracija atlieka gatvių kadastrinius matavimus (inventorizaciją) bei kitas Įstatyme numatytas procedūras ir gatves įteisina (įregistruoja) Šiaulių miesto savivaldybės nuosavybe. Atsižvelgiant į tai Nekilnojamojo turto registre įregistruotas bendras gatvių ilgis didėja. Įregistruotų gatvių ilgis padidėjo 9,2649 km. 
Buvo taisomos techninės klaidos, išbraukti privažiavimai, kurie patenka į jau įregistruoto statinio ribas, pėsčiųjų takai, aikštės.
Įtraukti nauji privažiavimai, kurie buvo praleisti ir įrengti naujai, bet dar neįregistruoti kaip Aukštabalio g. tęsinys 1,9 km ir k.t. Neįregistruotų „gatvių“ ilgis padidėjo 3,4719 km. Sumažėjo 4,32099 km gatvių neatitinkančių statiniams keliamus reikalavimus ilgis. Taisytos techninės klaidos, tikslinti ilgiai. Pastabos lyginamajame variante.
Metrai keičiami į km, atsižvelgiant į RC išrašus.  
Registro centro duomenyse gatvės ilgis skaičiuojamas kaip ašinis gatvės ilgis. Neįregistruotų gatvių ilgiai nustatyti iš GIS sistemos, naudojant matavimo įrankius.

Priėmus sprendimą, galimos pasekmės (teigiamos, neigiamos). 
Priėmus sprendimą teigiamos pasekmės – įgyvendinant įstatymų nuostatas pakoreguotas (papildytas) Šiaulių miesto savivaldybės vietinės reikšmės kelių (gatvių) sąrašas, patikslinti gatvių ilgiai pagal pasikeitusią situaciją.


Priėmus sprendimą reikės pripažinti netekusiu galios Šiaulių miesto savivaldybės tarybos 2021m. gruodžio 23 d. sprendimą Nr. T-487 „Dėl Šiaulių miesto savivaldybės vietinės reikšmės kelių (gatvių) sąrašo patvirtinimo“.


Priėmus sprendimą papildomų teisės aktų priimti nereikia. 

Sprendimui įgyvendinti reikalingos lėšos.
Sprendimui įgyvendinti lėšos nereikalingos. 


Vadovaujantis Teisės aktų ar jų projektų antikorupcinio vertinimo metodika, parengta sprendimo projekto antikorupcinio vertinimo pažyma.

Sprendimo projektą parengė. Šiaulių miesto savivaldybės administracijos Miesto ūkio ir aplinkos skyrius. Tiesioginis rengėjas – Infrastruktūros poskyrio vedėja Daiva Mačernė, tel. (8 41) 59 62 64. Projekto iniciatorius – skyriaus vedėja Eglė Bružienė. 

Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliktas, nes sprendimo projektu nėra numatoma reglamentuoti iki šiol nereglamentuotus santykius, ar iš esmės keisti teisinį reglamentavimą.





Skyriaus vedėja		      	            		                  Eglė Bružienė




















